Nõuded prügimajale

Variandid tule leviku takistamiseks korterelamu ja prügimaja vahel.

1. Prügimaja kaugus 8 m korterelamust ja erinevate kinnistutel asuvate ehitiste vahel.
2. Prügimaja paigaldamine asendiplaanil näidatud kohta (vastu majaseina) peab korterelamu sein vastama tuletõkkekonstruktsioonile esitatud tulepüsivusaja nõudele REI 60. Hilisemal korterelamu rekonstrueerimisel tuleb maja otsasein soojustada mittepõleva soojusisolatsioonimaterjaliga.

Selgitus:

Tuletõkkekonstruktsioonis olevad või nendega koos kasutatavad materjalid ei tohi vähendada tuletõkkekonstruktsiooni tuleohutust. See mõte on sisuliselt igas tuletõkkekonstruktsiooni või -sektsiooni käsitlevas sättes – selliselt moodustatud hoone osa peab tagama tulekahju puhkemisel selle, et tuli ei leviks seina sisse või sealt välja (olenevalt tulekahju tekkekohast) ja see tähendab, et igasugune hoone sellise konstruktsiooni osa peab samuti seda nõuet täitma.

Väljavõte määrusest Ehitisele esitatavad tuleohutusnõuded.

Siseministri 30.03.2017. a määrus nr 17 Ehitisele esitatavad tuleohutusnõuded § 22 lg 1 ja 2. Tule levimist teisele ehitisele, välja arvatud piirdeaiale, postile ja muule sarnasele, peab vältima nõnda, et oleks tagatud inimese elu ja tervise, vara ja keskkonna ohutus. Hoonetevaheline kuja peab olema vähemalt kaheksa meetrit. Kui hoonetevaheline kuja on vähem kui kaheksa meetrit, piiratakse tule levikut ehituslike abinõudega. Kuja nõuet rakendatakse ka rajatisele, kui rajatis võimaldab tulelevikut.

Väljavõte Tuleohutuse seadusest

**§ 19.****Põlevmaterjali hoidmisele esitatavad nõuded**

  (1) Põlevmaterjali ei tohi hoida ehitises, selle all või vahetus läheduses selliselt, et see põhjustaks tuleohu või raskendaks päästetööd.

  (2) Jäätmete hoiukoht peab paiknema põlevmaterjalist või süttiva pinnakihiga ehitisest või mis tahes tulepüsivusega ehitise välisseinas olevast ukse-, akna- või muust avast ohutus kauguses.

 (5) Põlevmaterjali ladustamine või mootorsõiduki või muude sõidukite parkimine ehitiste vahelise tuleohutuskuja alal ei tohi ehitistele tekitada täiendavat tuleohtu ega takistada päästetööd.

Lugupidamisega

(allkirjastatud digitaalselt)

Mati Umbleja

Ohutusjärelevalve büroo inspektor

Lõuna päästekeskus

+ 372 435 4513

mati.umbleja@rescue.ee